Demetrio Terradillos (Amezketa, 1957) Urbitarteko nagusiak dioenez, ondo doa aurtengo sagardotegi denboraldia. Txotxeko sagardoaz gain, botilaratutakoa ere urte guztian zehar saltzen dute, «eta ez, garai batean bezala, udan bakarrik». Bertako sagar hutsez sagardoa egitea du helburu. «Iritsiko gara, sagarrondo asko baitugu aldatuta». Aurtengo uztarekin kezkatuta dago, hostoa lorea baino lehen atera baita. «Hori ez da ona. Hala ere, ohitu beharko gara dagoen sagarraren arabera sagardoa egiten, kanpora erostera joan gabe».